《甲申入日大雪次坡公聚星堂韵仍用禁体》
清代·姚觐元

寒梅已花柳将叶，自冬徂春未雨雪。晓来忽见景模糊，开门大雨真奇绝。

孤松行立头已皤，老竹夭斜腰欲折。茫茫大地浩无垠，但见飞鸟起复灭。

山中高士卧正坚，寒粟生肌襟屡掣。党家羊酒肆欢呼，翠袖红炉眼光缬。

少年豪气凌云霄，削竹操觚意不屑。且驱狐兔猎平原，鹰隼出空惊一瞥。

人生乐事各有在，富贵穷通那用说。草堂诗就且倾觞，醉眠不觉衾如铁。

作者简介：浙江归安人，字裕万，号彦侍。姚文田孙。道光二十三年举人。光绪间历任湖北按察使、广东布政使。承祖父家学，精于声韵、训诂。广搜秘籍，刻有《咫进斋丛书》，为时人所重。另有《大叠山房诗集》。